**Jani Nyman** (s. 30. heinäkuuta 2004 Valkeakoski) on suomalainen jääkiekkoilija, joka pelaa AHL-joukkue Coachella Valley Firebirdsissä lainalla NHL-seura Seattle Krakenista. Hän on pelipaikaltaan vasen laitahyökkääjä.

Ura
---

### Seuraura

Nyman on Valkeakosken Kiekko-Ahman kasvatti. Hän siirtyi sieltä Tampereen Ilveksen nuorempaan C-juniorijoukkueeseen. Kaudella 2018–2019 Nyman voitti C-nuorten SM-karsinnoissa joukkueen sisäisen piste- ja syöttöpörssin tehoilla 22+24=46. Pudotuspeleissä hän oli tehoilla 4+1=5 Ilveksen paras maalintekijä ja Nyman jakoi joukkueen sisäisen pistepörssin voiton Julius Ikosen kanssa. Kaudella 2020–2021 hän jakoi tehoilla 10+13=23 Ilveksen U20-joukkueen sisäisen maalipörssin toisen sijan Nikolai Hakalan kanssa edellään Verneri Metsänen sekä sijoittui sisäisessä pistepörssissä kolmanneksi.

Toukokuussa 2021 Nyman teki Ilveksen kanssa 2+1-vuotisen SM-liigasopimuksen. Hän pelasi kauden 2021–2022 suurimmaksi osaksi lainalla Mestis-joukkue Kooveessa, jossa Nyman pelasi tulokaskautensa aikana 34 runkosarjaottelua tehopistein 18+17=35. Hän oli tehoilla 18+17=35 joukkueen paras pistemies ja maalintekijä. Nyman jakoi myös Kooveenn sisäisen syöttöpörssin voiton Eppu Varjamon kanssa. Hän jakoi myös koko Mestiksen ylivoimamaalipörssin voiton Peliittojen Juuso Heikkilän kanssa kuudella osumallaan. Nyman valittiin sekä sarjan marraskuun että maaliskuun kuukauden tulokkaaksi. Hän teki Ilveksessä liigadebyyttinsä vain 17-vuotiaana 16. lokakuuta 2021 vieraissa Helsingin IFK:ta vastaan. Nymanille avautui paikka Ilveksen kokoonpanosta Balázs Sebőkin loukkaantumisen myötä. Hänet merkittiin joukkueen nelosketjun vasempaan laitaan Joni Ikosen ja Joonas Odenin viereen. Nyman sai ottelussa jääaikaa 10.23 minuuttia. Hän sai myös syöttöpisteen Matias Mäntykiven tekemään maaliin. Nyman pelasi kauden aikana SM-liigassa kymmenen runkosarjaottelua.

Seattle Kraken varasi Nymanin toisella kierroksella 49. pelaajana NHL:n varaustilaisuudessa 2022. Hän teki Ilveksessä SM-liigauransa avausmaalin kauden 2022–2023 neljännellä kierroksella ja toisessa ottelussaan 21. syyskuuta 2022 vieraissa Porin Ässiä vastaan. Ottelu eteni voittomaalikilpailuun, jossa Nyman onnistui ainoana pelaajana maalinteossa lopulta kuudennessa parissa. Hänen osumansa ratkaisi Ilvekselle 2–3-voiton. Ville Uusitalo valitsi Nymanin ottelun alumnien tähtien kolmostähdeksi. Kaikkiaan Nyman teki varsinaisen tulokaskautensa aikana 29 runkosarjaottelussa tehot 10+4=14 ja kuudessa playoff-ottelussa yhden syöttöpisteen. Tammikuun 2023 lopulla hän joutui yli kuukaudeksi sivuun loukkaantumisen vuoksi. Nyman palasi kaukaloihin maaliskuussa. Hän voitti kauden päätteeksi SM-pronssia. Marraskuussa 2022 Ilves käytti Nymanin sopimuksessa olleen option ja teki vuoden mittaisen jatkosopimuksen hänen kanssaan.

Kesäkuussa 2023 Nyman teki kolmivuotisen NHL-tulokassopimuksen Seattle Krakenin kanssa. Hänen sopimuksensa vuotuinen arvo on 950 000 dollaria. Nymanin sopimukseen sisältyy myös 95 000 dollarin allekirjoitusbonus. Heinäkuussa seura tiedotti lainaavansa hänet vielä Ilvekseen kaudeksi 2023–2024. Nyman teki liigauransa ensimmäisen kypärätempun 18. marraskuuta 2023 SaiPaa vastaan. Hänen kolmas osumansa syntyi ylivoimalla ja se jäi Ilveksen 5–2-voittoon päättyneen ottelun voittomaaliksi. Semi Pekki valitsi Nymanin ottelun Alumnien tähtien ykköstähdeksi. Nyman teki runkosarjassa toiseksi eniten maaleja 26 osumallaan. Kaikkiaan hän teki 43 tehopistettä 48 runkosarjaottelussa. Ilveksen kauden päätyttyä puolivälieriin, Nyman siirtyi AHL:ään Seattle Krakenin farmijoukkueeseen Coachella Valley Firebirdsiin. Hän teki ensimmäisen AHL-maalinsa toisessa ottelussaan San Diego Gullsia vastaan.

### Maajoukkueura

Nyman pelasi alle 20-vuotiaiden MM-kilpailuissa vuonna 2023. Hän pelasi myös pelasi alle 18-vuotiaiden MM-kilpailuissa vuonna 2022, jolloin Nyman voitti pronssia. Hän pelasi myös alle 18-vuotiaiden Hlinka Gretzky Cupissa vuonna 2021, jolloin Nyman jakoi tehoilla 3+3=6 Suomen sisäisen pistepörssin voiton Joakim Kemellin, Topi Rönnin ja Kasper Kulonummen kanssa. Hän edusti alle 18-vuotiaiden maajoukkuetta myös Euroopan nuorten olympiafestivaaleilla vuonna 2021, jolloin Nyman voitti kultaa.

Nyman edusti myös alle 16-vuotiaiden maajoukkuetta Sveitsin Lausannessa järjestetyissä nuorten olympiakisoissa vuonna 2020. Yhteensä hän on pelannut 30 nuorten ja 34 poikien maaottelua.

Pelityyli
---------

*EP Rinksiden* suomenkielisten sivujen päätoimittaja Lassi Alasen mukaan Nyman on isokokoinen ja erittäin taitava laituri, joka on profiloitunut maalintekijäksi. Alasen mukaan hän on erittäin hyvä laukoja ja pystyy yllättämään maalivahteja kauempaakin tarkoilla rannelaukauksilla. Nyman on myös taitava käsistään ja pystyy oivaltaviin ratkaiseviin syöttöihin hyökkäysalueella. Alasen mukaan hänen luistelussaan on kuitenkin puutteita, mikä on vaikuttanut negatiivisesti Nymanin hyödyllisyyteen esimerkiksi transitioissa. Alasen mukaan hänellä on myös kiekottomassa pelaamisessa vielä paljon tekemistä erityisesti puolustus- ja keskialueella, jossa Nyman syyllistyy usein liialliseen kiekon tuijottamiseen.

Nyman on kertonut seuranneensa paljon Mikko Rantasta, johon häntä on myös verrattu. Nymania on verrattu myös Patrik Laineeseen erityisesti hänen laukauksensa myötä.

Muuta
-----

Nymanin isoveljet Niko ja Toni ovat pelanneet myös jääkiekkoa. Niko pelasi maalivahtina A-junioriksi asti ja Toni pelasi hyökkääjänä U22-joukkueeseen asti.

Jani Nyman harrasti lapsena myös jalkapalloa FC Hakassa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2019–2020 | Ilves | A-SM | 1 | 0 | 0 | 0 | 0 | – | – | – | – | – |
| 2020–2021 | Ilves | U20-SM | 36 | 10 | 13 | 23 | 8 | – | – | – | – | – |
| 2021–2022 | Ilves | U20-SM | 3 | 2 | 2 | 4 | 0 | – | – | – | – | – | U18 | 6 | 2 | 2 | 4 | 2 |
|  | Ilves | SM-liiga | 10 | 0 | 1 | 1 | 0 | – | – | – | – | – |
|  | Koovee | Mestis | 34 | 18 | 17 | 35 | 20 | – | – | – | – | – |
| 2022–2023 | Ilves | U20-SM | 2 | 5 | 1 | 6 | 2 | – | – | – | – | – | JMM | 5 | 2 | 1 | 3 | 0 |
|  | Ilves | SM-liiga | 29 | 10 | 4 | 14 | 6 | 6 | 0 | 1 | 1 | 4 |
| 2023–2024 | Ilves | SM-liiga | 48 | 26 | 17 | 43 | 19 | 5 | 1 | 1 | 2 | 0 | JMM | 7 | 2 | 4 | 6 | 2 |
|  | Coachella Valley Firebirds | AHL |  |  |  |  |  |  |  |  |  |  |  |  |
| 3 kautta | yhteensä | SM-liiga | 87 | 36 | 22 | 58 | 8 | 11 | 1 | 2 | 3 | 4 |
| 1 kausi | yhteensä | Mestis | 34 | 18 | 17 | 35 | 20 | – | – | – | – | – |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Jani Nyman**.
* Jani Nyman The Internet Hockey Databasessa (englanniksi)
* Jani Nyman Eurohockey-sivustolla (englanniksi)
* Jani Nyman *Elite Prospects*. Everysport Media Group AB.  (englanniksi)

### Viitteet

1. 1 2  Kuisma, Joonas: Valmentajan tarina kertoo paljon SM-liigan uudesta komeetasta Jani Nymanista, 18: "Tuu pois sieltä, mä ammun" *is.fi*.  24.10.2022. TAMPERE:  Sanoma Media Finland Oy. Viitattu 24.10.2022.
2. 1 2 3 4 5 6  Leppänen, Marko: "Leftin Laine" tekee kovaa jälkeä Liigassa: "Tullut lauottua kauheita määriä" *liiga.fi*.  18.10.2022. Turku:  Jääkiekon SM-liiga Oy. Viitattu 18.10.2022.
3. 1 2 3 4 5 6 7  Jani Nyman *Elite Prospects*. Everysport Media Group AB.  (englanniksi)
4. ↑  Elite Prospects - Ilves U16 *eliteprospects.com*. Everysport Media Group AB. Viitattu 18.10.2021. (englanniksi)
5. ↑  Elite Prospects - Ilves U20 *eliteprospects.com*. Everysport Media Group AB. Viitattu 18.10.2021. (englanniksi)
6. ↑  Alahäivälä, Mikko: Ilves teki sopimuksia nuorten lahjakkuuksiensa kanssa *ilves.com*.  3.5.2021. Ilves-Hockey Oy. Viitattu 18.10.2021.
7. ↑  Elite Prospects - KOOVEE *eliteprospects.com*. Everysport Media Group AB. Viitattu 2.5.2022. (englanniksi)
8. ↑  Elite Prospects - Award - Finland2 (Mestis) Most Power Play Goals *eliteprospects.com*. Everysport Media Group AB. Viitattu 2.5.2022. (englanniksi)
9. ↑  KOOVEEn Jani Nyman Mestiksen kuukauden tulokas marraskuussa *mestis.fi*.  1.12.2021. Suomen Jääkiekkoliitto ry – Finlands Ishockeyförbund rf. Viitattu 8.12.2021.
10. ↑  KOOVEEn Jani Nyman Mestiksen kuukauden tulokas maaliskuussa *mestis.fi*.  28.3.2022. Suomen Jääkiekkoliitto ry – Finlands Ishockeyförbund rf. Viitattu 2.5.2022.
11. ↑  Lahtinen, Matias: Jani Nyman luistelee Ilves-paidassa Liiga-uransa ensimmäiseen otteluun *Jatkoaika.com*.  16.10.2021. Jatkoaika r.y. Viitattu 18.10.2021.
12. ↑  Ässät - Ilves, 16.10.2021 *liiga.fi*.  16.10.2021. Jääkiekon SM-liiga Oy. Viitattu 18.10.2021.
13. ↑  Ässät - Ilves, 16.10.2021 *liiga.fi*.  16.10.2021. Jääkiekon SM-liiga Oy. Viitattu 18.10.2021.
14. ↑  Ässät - Ilves, 21.9.2022 *liiga.fi*.  21.9.2022. Jääkiekon SM-liiga Oy. Viitattu 22.9.2022.
15. ↑  Ässät - Ilves, 21.9.2022 *liiga.fi*.  21.9.2022. Jääkiekon SM-liiga Oy. Viitattu 22.9.2022.
16. ↑  KUUNTELE – Ilveksen aamujäät 01.03.2023 *kiakkoradio.fi*.  1.3.2023. Radio SUN Oy / Pirmediat -konserni.  Arkistoitu 12.6.2023. Viitattu 12.6.2023.
17. ↑  Seppä, Lassi: Nuori Ilves-pyssy Jani Nyman jatkaa tupsukorvissa vuoteen 2024 saakka *Jatkoaika.com*.  25.11.2022. Jatkoaika r.y. Viitattu 25.11.2022.
18. ↑  Putting pen to paper *twitter.com*.  13.6.2023. Seattle Kraken. Viitattu 24.7.2023. (englanniksi)
19. ↑  Touru, Ville: 18-vuotias SM-liigapelaaja teki NHL-sopimuksen – kuittaa heti komeat kesärahat *is.fi*.  12.6.2023. Sanoma Media Finland Oy. Viitattu 12.6.2023.
20. ↑  Seattle Kraken PR Twitterissä *twitter.com*.  24.7.2023. Seattle Kraken. Viitattu 24.7.2023. (englanniksi)
21. ↑  Seppä, Lassi: Krakenin kanssa sopimuksen solminut Jani Nyman pelaa ensi kaudella Ilveksessä *Jatkoaika.com*.  24.7.2023. Jatkoaika r.y. Viitattu 24.7.2023.
22. ↑  Ilves - Saipa, 18.11.2023 *liiga.fi*.  18.11.2023. Jääkiekon SM-liiga Oy. Viitattu 18.11.2023.
23. ↑  Pajala, Mikko: Jani Nyman ja Emil Järventie siirtyvät AHL:ään – Ilvekseltä luvassa sopimus­uutisia tulevina viikkoina *Aamulehti*.  10.4.2024. Viitattu 16.4.2024.
24. ↑  Gynther, Mikko: Ilveksestä lähtenyt Jani Nyman onnistui yli 10 000 katsojan edessä – selostaja hehkutti, seuran julkaisema kuva "iloisesta" hyökkääjästä hauskuutti *Aamulehti*.  15.4.2024. Viitattu 16.4.2024.
25. ↑  Elite Prospects - Finland U18 *eliteprospects.com*. Everysport Media Group AB. Viitattu 2.11.2021. (englanniksi)
26. ↑  Alanen, Lassi: Suomalaispelaajien ensimmäinen ranking vuoden 2022 varaustilaisuuteen: Brad Lambert piikkipaikalla, neljä JYP-pelaajaa kymmenen kärjessä *fi.eprinkside.com*.  5.9.2021. Everysport Media Group AB. Viitattu 17.10.2021.
27. ↑  Niko Nyman *Elite Prospects*. Everysport Media Group AB.  (englanniksi)
28. ↑  Toni Nyman *Elite Prospects*. Everysport Media Group AB.  (englanniksi)